《洞庭春色 题棠村词，遥为大司农苍岩先生寿》
清代·徐釚

学海词源，功名胜矣，足并千秋。看曹刘沈谢，乃公驱遣，夔龙稷契，于帝旁求。

累叶金貂连凤阙，那便少、车前拥八驺。经纶展，启沙堤黄阁，一半丹丘。

满座邹枚宾客，较才雄、谁似君侯。记尚书红杏，金荃兰畹，坡仙铁板，玉宇琼楼。

暂借度支元补衮，更头黑、三公笑白头。逢洗沐，坐蕉林书屋，细勒银钩。

作者简介：徐釚（qiú ）（1636～1708）清代词人。字电发，号虹亭、鞠庄、拙存，晚号枫江渔父。吴江（今属江苏苏州）人。康熙十八年（1679）召试博学鸿词，授翰林院检讨，入史馆纂修明史。因忤权贵，二十五年归里后，东入浙闽，历江右，三至南粤，一至中州。游历所至与名流雅士相题咏。康熙皇帝南巡，两次赐御书，诏原官起用，不肯就。卒年七十三。